wannaphong/clean_thaiwikipedia huggingface dataset:
# หนูผีนากยักษ์
หนูผีนากยักษ์  สัตว์เลี้ยงลูกด้วยนมชนิดหนึ่ง จัดเป็นเพียงชนิดเดียวเท่านั้นในสกุล Potamogale

หนูผีนากยักษ์ เป็นสัตว์ที่มีลักษณะรูปร่างคล้ายหนูผีผสมกับนาก ซึ่งเป็นสัตว์คนละอันดับกัน แต่ความจริงแล้วเป็นเทนเรคชนิดหนึ่ง หนูผียักษ์มีใบหน้าที่แบนยาว มีดวงตาที่มีขนาดเล็ก มีหนวดแข็งที่ใช้เป็นประสาทสัมผัสเหมือนกับนากจริง ๆ

มีหางแบนยาวใช้สำหรับว่ายน้ำเหมือนปลา มีใบหูกลมขนาดเล็ก ปลายจมูกที่แหลมยาวปกคลุมไปด้วยหนวดแข็งสำหรับป้องกันจมูก ขนตามลำตัวมีความหนาแน่น เป็นขนสองชั้นมีทั้งชั้นขนหยาบและขนที่อ่อนนุ่ม ด้านหลังเป็นสีน้ำตาลเข้ม และเป็นสีเหลืองหรือสีขาวที่ด้านล่างลำตัว ขนที่หางเป็นขนที่อ่อนนุ่ม หางมีความแบนข้างทำให้เมื่อว่ายน้ำในแนวนอนลำตัวจะเคลื่อนขยับไปมาด้านข้างเหมือนปลาหรือจระเข้  ขาสั้นและไม่ใช้สำหรับว่ายน้ำ ขาหลังมีผนังที่ช่วยเก็บความอบอุ่นเมื่อขึ้นจากน้ำ โดยที่นิ้วเท้าหลังนิ้วที่ 2 และ 3 ได้ลดรูปรวมกัน ขาหลังใช้สำหรับไซ้ขนหรือเช็ดตัวหลังขึ้นมาจากน้ำ หนูผีนากยักษ์ตัวเมีย มีเต้านม 2 เต้า และหน้าท้องที่ลดรูปลงสำหรับให้นมแก่ลูก

มีน้ำหนักประมาณ 300-950 กรัม ความยาวส่วนหัวและลำตัวประมาณ 290-350 มิลลิเมตร และรวมความยางหาง 535-640 มิลลิเมตร

หนูผีนากยักษ์ เป็นสัตว์กินเนื้อ หากินในเวลากลางคืน เป็นสัตว์ที่ใช้ชีวิตแบบกึ่งน้ำกึ่งบก โดยพบแพร่กระจายพันธุ์ในแอฟริกากลางแถบตะวันตก ตั้งแต่ตอนใต้ของประเทศไนจีเรีย (ป่าฝนใจกลางประเทศ เป็นต้นมา), อิเควทอเรียลกินี, กาบองและสาธารณรัฐแอฟริกากลาง, ชาด, สาธารณรัฐคองโก, สาธารณรัฐประชาธิปไตยคองโก, ภาคเหนือของซูดาน, แองโกลาและแซมเบีย และมีจำนวนประชากรที่พบน้อยในป่าฝนระหว่างชายแดนเคนยาและยูกันดาTamaska, Gabriel. (2001-10-05) ADW: Potamogale velox. Animaldiversity.ummz.umich.edu. Retrieved on 2013-01-11.

เป็นสัตว์ที่มีถิ่นอยู่อาศัยขนาดเล็ก เป็นสัตว์ที่อยู่ลำพังเพียงตัวเดียวในป่าฝนเขตร้อนที่มีแหล่งน้ำจืดขนาดใหญ่ไหลผ่าน เช่น แม่น้ำ หรือทะเลสาบต่าง ๆ ในช่วงฤดูน้ำหลากอาจอพยพย้ายหนีไปอาศัยยังพื้นที่สูงกว่าระดับน้ำทะเลตั้งแต่ 0-1,800 เมตรได้ ทำรังโดยการขุดโพรงอยู่ริมฝั่งน้ำ โดยทางเข้าอยู่ต่ำกว่าระดับน้ำเหมือนกับนาก นอกจากจะใช้เป็นที่กำบังแล้วยังใช้ได้ดีในการหลบร้อนช่วงเวลากลางวันPotamogale velox, fieldmuseum.org ทำรังโดยการใช้ใบไม้แห้งเรียงเป็นแถวทางเข้ารัง มีการย้ายรังบ่อยในช่วงฤดูผสมพันธุ์ เมื่อออกหาอาหารจะทำไซ้ขนให้แห้งบ่อย มีรัศมีในการหากินประมาณ 800 เมตร การถ่ายมูลยังใช้เป็นที่กำบังและใช้ประกาศอาณาเขตอีกด้วย

ออกหากินในเวลากลางคืน โดยกินสัตว์น้ำเป็นหลัก ด้วยการใช้ประสาทดมกลิ่นและประสาทสัมผัสจากหนวด ใช้เวลาดำน้ำแต่ละครั้งเพียงไม่กี่วินาที โดยใช้ฟันและขาหน้าจับฉีกกิน อาหารได้แก่ ปลา, ปู, กุ้ง, กบ แต่มักจะหลีกเลี่ยงการกินปูที่มีขนาดใหญ่เกินกว่า 7 เซนติเมตร เพราะเสี่ยงต่อการถูกทำร้ายจนได้รับบาดเจ็บ แต่ละตัวจะมีอุปนิสัยการกินที่แตกต่างออกไป เหยื่อจะถูกฉีกขาดเป็นท่อน ๆ บนฝั่ง นอกจากนี้แล้วยังสามารถกินหอย, แมลงน้ำ และเครฟิชได้ด้วย คืนหนึ่งจะกินปูประมาณ 15-20 ตัว

หนูผีนากยักษ์ มีอายุที่สั้นมากในที่เลี้ยงโดยมีอายุอยู่ได้เพียง 1-14 วันเท่านั้น 

มีฤดูผสมพันธุ์ในช่วงฤดูฝน จะให้กำเนิดลูกหนึ่งหรือสองตัวต่อปี ตัวผู้จะเดินทางเป็นระยะทางไกลไปตามลำน้ำ เพื่อต่อสู้กับตัวผู้ตัวอื่นเพื่อการจับคู่ผสมพันธุ์

ปัจจุบัน หนูผีนากยักษ์ได้ลดจำนวนลงจากการตัดไม้ทำลายป่าอันเป็นแหล่งที่อยู่อาศัย โดยเฉพะในแคเมอรูน บางครั้งก็จมน้ำตายในอวนจับปลาของมนุษย์ และถูกล่าเพื่อความต้องการขนและหนัง
# มิตเชิลล์ กัปเปินแบร์ค
มิตเชิลล์ กัปเปินแบร์ค (5 พฤษภาคม พ.ศ. 2529) เป็นนักฟุตบอลชาวดัตช์ที่เล่นในตำแหน่งกองกลาง ปัจจุบันสังกัดสโมสรเตอร์เลเดอ (Ter Leede) ในประเทศเนเธอร์แลนด์
# นารูโตะ บัญชาเมฆ
นารูโตะ บัญชาเมฆ หรือ นารูโตะ ก.รุ่งธนเกียรติ  เกิดวันที่ 7 มิถุนายน พ.ศ. 2538 เป็นนักมวยไทยชาวไทย ชื่อชกของเขาอิงมาจากตัวละครอุซึมากิ นารูโตะ ซึ่งในวันที่ 24 มิถุนายน พ.ศ. 2555 นารูโตะพบกับคู่ชกชื่อซิโฟเน่ พัทยาคอมแบท ในรายการ ศึกมวยดีวิถีไทยพัทยามหากุศล ซึ่งได้รับการถ่ายทอดสดทางช่อง 11 โดยมีการจัดการแข่งขันขึ้นที่เวทีมวยพัทยาบ๊อกซิ่งเวิลด์ จากการแข่งขันดังกล่าว นารุโตะเป็นฝ่ายชนะน็อคได้ในยกที่สองมวยสยามรายวัน. ปีที่ 19 ฉบับที่ 6874. วันจันทร์ที่ 25 มิถุนายน พ.ศ. 2555. หน้า 27น็อกเอาต์ฉบับมวยสยาม. ปีที่ 24 ฉบับที่ 2019. วันที่ 27 มิถุนายน - 3 กรกฎาคม พ.ศ. 2555. ISSN 15135438. หน้า 10, 43

วันที่ 23 มีนาคม พ.ศ. 2556 นารูโตะเข้าแข่งขันศึกมวยไทยอาชีพชิงแชมป์โลกมาราธอน 2013 ที่จัดขึ้น ณ เวทีมวยชั่วคราว เอ็มบีเคเซ็นเตอร์ โดยได้พบกับเฟวเดอร์ เซอคาชิน ซึ่งเป็นนักมวยไทยจากประเทศยูเครน

 ประวัติ 
สำเร็จการศึกษาจากโรงเรียนศีขรภูมิพิสัย จังหวัดสุรินทร์ ใน พ.ศ. 2552 นารูโตะเข้าแข่งมวยไทยที่จังหวัดสุรินทร์ โดยเป็นฝ่ายแพ้ต่อยอดเพชรเอก ศิษย์ดาบอ้วนคอลัมน์ : จ่าปองชี้มวยเด็ด : ศึกเพชรสุภาพรรณ ส่วนใน พ.ศ. 2554 นารูโตะสามารถเอาชนะคู่ชกอย่างกวางเงิน พรสุรินทร์ จากการแข่งขันที่อำเภอศีขรภูมิ จังหวัดสุรินทร์ และใน พ.ศ. 2555 นารุโตะเป็นฝ่ายชนะอภิสิทธิ์ ส.มะลิงาม

วันที่ 27 กรกฎาคม พ.ศ. 2555 นารูโตะเป็นฝ่ายแพ้คะแนนพฤหัสน้อย ส.กิจรุ่งโรจน์ ในการแข่งขันศึกดาวรุ่ง ต.อุดมการณ์+ศึกเพชรบุญชู โดยจัดขึ้น ณ เวทีมวยศูนย์ส่งเสริมกีฬามวย ที่ห้างเพชรเกษมพลาซ่า จังหวัดสุรินทร์มังฉงาย-นำพิชิต. ผลมวยภูธร. มวยสยามรายวัน. ปีที่ 19 ฉบับที่ 6908. วันอาทิตย์ที่ 29 กรกฎาคม พ.ศ. 2555. หน้า 28

28 กรกฎาคม พ.ศ. 2556 นารูโตะได้เข้าแข่งขันศึกมหกรรมมวยไทยเนชั่นแมน ที่บัวขาว บัญชาเมฆ ทำหน้าที่เป็นโปรโมเตอร์ ณ ลานอเนกประสงค์ เอ็มบีเคเซ็นเตอร์ โดยได้พบกับคู่ชกชื่อชาติชาตรี เกียรติหนองหลวง ในพิกัด 63 กก.
# ธีระศักดิ์ รัตนโชติ
สิบโท ธีระศักดิ์ รัตนโชติ หรือ โค้ชอังชวนเด็กไทยลงสนาม 'ฮอกกี้น้ำแข็ง' ดับร้อน เป็นนักกีฬาฮอกกี้น้ำแข็งชายทีมชาติไทยผู้ซึ่งทำหน้าที่ในตำแหน่งกองหน้าHong Kong campione asiatico - HockeyTime รวมทั้งเป็นผู้ฝึกสอน และเคยได้รับเลือกให้เป็นผู้เล่นระดับเอ็มวีพีจากการแข่งขันไอไอเอชเอฟชาลเลนจ์คัพออฟเอเชีย 2008–2017Three on the trot for confident Thailand - The National

 ประวัติ 
thumb|280px|left|ธีระศักดิ์ รัตนโชติ และเทวินทร์ ชาติสุวรรณ

ธีระศักดิ์ รัตนโชติ เป็นบุตรของพันโท เลื่อน และชวลี รัตนโชติ สำเร็จการศึกษาระดับชั้นมัธยมต้นจากโรงเรียนเซนต์คาเบรียล ระดับมัธยมปลายจากโรงเรียนเซนต์จอห์น และระดับปริญญาตรีจากคณะนิเทศศาสตร์ มหาวิทยาลัยธุรกิจบัณฑิตย์ และเริ่มเล่นให้แก่ทีมชาติไทยครั้งแรกใน พ.ศ. 2550

วันที่ 26 เมษายน พ.ศ. 2554 ธีระศักดิ์เป็นหนึ่งในผู้ทำประตูให้แก่ทีมชาติไทยร่วมกับชาญเชี่ยว ศุภดิลกรัตน์ และเทวินทร์ ชาติสุวรรณ ในช่วงเวลา 20 นาทีแรก เมื่อครั้งที่พบกับทีมชาติฮ่องกง ในการแข่งขันไอไอเอชเอฟชาลเลนจ์คัพออฟเอเชีย 2011Hong Kong takes the gold at 2011 Challenge Cup of Asia

วันที่ 21 มีนาคม พ.ศ. 2556 ธีรศักดิ์เป็นหนึ่งในผู้ช่วยให้ทีมชาติไทยเป็นฝ่ายชนะทีมชาติสหรัฐอาหรับเอมิเรตส์ซึ่งเป็นแชมป์เก่า จากการแข่งขันไอไอเอชเอฟชาลเลนจ์คัพออฟเอเชีย 2013 ที่จัดขึ้น ณ เซ็นทรัลพลาซา แกรนด์ พระราม 9

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๔ , เล่ม ๑๓๙ ตอนพิเศษ ๒ ข หน้า ๒๕, ๑๔ กุมภาพันธ์ ๒๕๖๕
# ฉัฐวัสส์ มุตตามระ
ฉัฐวัสส์ มุตตามระ (เกิด 16 พฤษภาคม พ.ศ. 2498) อดีตสมาชิกสภาผู้แทนราษฎรจังหวัดเชียงราย 4 สมัย และ อดีตเลขาธิการพรรคเอกภาพ เป็นนักการเมืองชาวไทยในกลุ่ม 16 เขาถูกศาลพิพากษาจำคุกในฐานสนับสนุนการยักยอกทรัพย์ธนาคารกรุงเทพฯ พาณิชย์การ ของเกริกเกียรติ ชาลีจันทร์

 ประวัติ 
ฉัฐวัสส์ มุตตามระ (ชื่อเดิม : วีระพล มุตตามระ) เกิดเมื่อวันที่ 16 พฤษภาคม พ.ศ. 2498ประวัติย่อ  นายฉัฐวัสส์ มุตตามระ สำเร็จการศึกษาระดับปริญญาเอก ด้านบริหารธุรกิจ จากประเทศสหรัฐอเมริกา 

 งานการเมือง 
ฉัฐวัสส์ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2529 สังกัดพรรครวมไทย และได้รับเลือกเรื่อยมา รวม 4 ครั้ง (2529, 2531, 2538, 2539)

ปี 2544 และ 2548 เขาลงสมัครรับเลือกตั้งในนามพรรคชาติไทย แต่แพ้ให้กับ สฤษฏ์ อึ้งอภินันท์ จากพรรคไทยรักไทย ต่อมาปี พ.ศ. 2550 ฉัฐวัสส์ ลงสมัครรับเลือกตั้ง ในสังกัด พรรครวมใจไทยชาติพัฒนา ในจังหวัดเชียงราย แต่ไม่ได้รับเลือกตั้ง ได้คะแนนเป็นลำดับที่ 6

 สมาชิกสภาผู้แทนราษฎร 
ฉัฐวัสส์ มุตตามระ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดเชียงราย สังกัดพรรครวมไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดเชียงราย สังกัดพรรครวมไทย → พรรคเอกภาพ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดเชียงราย สังกัดพรรคเอกภาพ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดเชียงราย สังกัดพรรคความหวังใหม่

 คดีความ 
ฉัฐวัสส์ มุตตามระ ถูกกล่าวหาในคดีเกี่ยวเนื่องกับการยักยอกทรัพย์ธนาคารกรุงเทพฯ พาณิชย์การ ของเกริกเกียรติ ชาลีจันทร์ โดยเขาถูกศาลตัดสินจำคุก 155 ปี ปรับ 31 ล้านบาท แต่โทษให้จำคุกได้สูงสุดไม่เกิน 20 ปีตามกฎหมาย และให้ชดใช้เงินคืนให้กับโจทก์ร่วมจำนวน 732,982,485.17 บาทจำคุก 155 ปี “ฉัฐวัสส์ มุตตามระ” คดียักยอกทรัพย์แบงก์บีบีซีกว่า 1,014 ล้าน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๖ ตอนที่ ๒๐ ข หน้า ๓๒, ๒ ธันวาคม ๒๕๔๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๕๗, ๓ ธันวาคม ๒๕๔๐
# ฟาเบิลเจิสกรันต์
[[ไฟล์:Fabeltjeskrant.png|thumb|right|240px|เมอเนร์ เดอ เอยล์ กับหนังสือพิมพ์ "ฟาเบิลเจิสกรันต์]]ฟาเบิลเจิสกรันต์  หรือ เดอฟาเบิลเจิสกรันต์ (แปลว่า "หนังสือพิมพ์นิทาน") เป็นซีรีส์โทรทัศน์สำหรับเด็กสัญชาติดัตช์ ซึ่งมีจุดเด่นด้านหุ่นกระบอกและสตอปโมชัน ซีรีส์นี้ได้รับการสร้างสรรค์ขึ้นใน ค.ศ. 1968 โดยเลน ฟัลเกอเนียร์ และผลิตโดยไตส์ คาโนฟสกี (ซีรีส์แรก) กับลุก เดอ เลฟีตา (ซีรีส์ที่สอง) ซีรีส์ชุดนี้จบลงใน ค.ศ. 1989 และได้รับการออกอากาศทางช่องเอ็นโอเอส, แอร์เตเอล 4 และแอร์เตเอล 8 ในประเทศเนเธอร์แลนด์ Infos on "Fabeltjesweb" และทางช่องเฟแอร์เตในประเทศเบลเยียม ตลอดจนตั้งแต่ ค.ศ. 1973 ถึง 1975 ซีรีส์นี้ยังได้รับการจัดฉายในสหราชอาณาจักรทางไอทีวีโดยใช้ชื่อเดอะเดลีเฟเบิล เนื้อเรื่องย่อ 
ในแต่ละตอนจะมีการอิงเรื่องราวจากนิทานของฌ็อง เดอ ลา ฟงแตน, อีสป, ฟีดรัส และได้รับการออกแบบรายการโทรทัศน์โดยเลน ฟัลเกอเนียร์ ซึ่งตัวละครหลักคือ นกฮูก "เมอเนร์ เดอ เอยล์" ได้ทำการเสนอการอ่านนิทานแต่ละตอนให้แก่ตัวละครตัวอื่น ๆ บนต้นไม้ โดยมีสภาพแวดล้อมเป็นป่าซึ่งเป็นที่อยู่อาศัยของสัตว์ที่ทำจากกระดาษนานาชนิดและออกอากาศตอนแรก ณ วันที่ 29 กันยายน ค.ศ. 1968 ทางช่องเอ็นโอเอส

 ตัวละคร นามสกุล ของตัวละครทั้งหมดอิงจากสปีชีส์ของพวกมัน
 เมอเนร์ เดอ เอยล์ ("คุณนกฮูก") หรือ ยาโกบ เดอ เอยล์ Meneer de Uil on "Fabeltjesweb"ดูเพิ่ม :nl:Meneer de Uil เป็นนกฮูกและเป็นตัวละครหลักของซีรีส์ ส่วนในเวอร์ชันภาษาอังกฤษชื่อของมันคือ "มิสเตอร์อาวล์"
ตัวละครอื่น ๆ : ยึฟเฟรา โอยเยอฟาร์, โลวีเกอ เดอ โฟส, โกรกซ์ เดอ ราฟ (หรือเมอเนร์ เดอ ราฟ), บอร์ เดอ โวลฟ์, แอ็ด เบเฟอร์, วิลเลิม เบเฟอร์, ซุฟ เดอ ฮาส, สโตฟเฟิล เดอ สคิลด์ปัด, โมมเฟอร์ เดอ โมล, ตรืส เดอ เมียร์, แคร์ริต เดอ โปสต์เดยฟ์, ไมน์เดิร์ต แฮ็ต ปาร์ด, มือรา ฮัมสเตอร์, มาร์ตา ฮัมสเตอร์, วุฟดรัม, อีซาโดรา ปาราไดส์โฟเคิล, ดรุส เดอ เบร์, โยโดกึส เดอ มาร์โมต, ชีโก ลามา, ซาซา เซบรา, โยน มาราบู, เครตา โบนเตอกู, เติน สเตียร์, โอเลตา ฟึลเปกือลา, ฮาร์รี เลเปอลาร์, ปีต เดอ ปัด, ไตล์ สคาเฟยต์, แช็ฟเกอ สแค็ลม์, โรกึส เดอ ไฟรเยอ โฟเคิล, เปอไปน์ เดอ กาเตอร์, ติมเมอ เดอ โฮนด์, โปลนส์ เดอ กิกฟอร์ส, บลิงเกิร์ต เดอ บลีก, อาร์ตูร์ เดอ เลว, โฟลรา นัคเตอคาล, โจร์จ เด เวเซิล, สโตเกอบรันด์ เดอ มึค, มียา เดอ เมยเลอเซิล, เมาป์ เดอ เมยส์, มารียึส เดอ โบก, อีร์มา เดอ เกรเกิล, ออร์ม เดอ อาป, ตุเตอร์ เดอ โอลีฟันต์, กีร์เรอเกอ เดอ ตอร์เติลเดยฟ์, กูร์ เดอ ตอร์เติลเดยฟ์, ฟรียา โฟเริล, เกรตา 2, โฮนเจอ วุฟ, วาซา เดอ เบร์, เมลิส ดัส, ลามาร์ สนุสปุส, วุฟ แฮ็กตอร์, วิป เดอ เอกโฮร์น, คีส เดอ ฟลีค, อารี เดอ รัต, โบรีตา, กัส เดอ กราย และอาซา เดอ สปิน List of the characters on "Fabeltjesweb"

 ในประเทศอื่น ๆ 
รายการนี้ได้รับการดัดแปลงในทวีปยุโรปหลายประเทศโดยมีชื่อเรื่องที่ต่างกัน:
  : เลอเปอตีเอโกเดอลาฟอแร Article about "Le petit écho de la Forêt" (ภาษาฝรั่งเศสหมายถึง เสียงสะท้อนเล็ก ๆ จากพงไพร)
  : ฟอบูลาชกอฮีแร็กดูเพิ่ม: :hu:Fabulácskahírek (ภาษาฮังการีหมายถึง หนังสือพิมพ์นิทาน)
  : ซีปูริมโป (ภาษาฮีบรูหมายถึง เรื่องที่นี่)
  : อิลบอสโกเดย์แปร์เกะArticle about "Il bosco dei perché" See also: :it:Il bosco dei perché (ภาษาอิตาลีหมายถึง ต้นไม้แห่งคำถาม)
  : ฟาเบลเนสบูก (ภาษานอร์เวย์หมายถึง หนังสือนิทาน)
  : ฟาเบลร์นัสแวลด์ดูเพิ่ม: :sv:Fablernas värld (ภาษาสวีเดนหมายถึง โลกแห่งนิทาน)
  : เดอะเดลีเฟเบิล  : ลัสโกรนีกัสเดฟาบูลันเดีย (ภาษาสเปนหมายถึง บันทึกโลกนิทาน'')
# โดเรม่อน ศิษย์ศรีคร้าม
โดเรม่อน ศิษย์ศรีคร้าม เป็นนักมวยไทยระดับอาชีพแห่งเวทีมวยลุมพินี ชื่อชกของเขามาจากตัวละครโดราเอมอน และเป็นนักมวยไทยที่ได้รับการกล่าวว่า มีรูปแบบการโจมตีที่หลากหลาย และสวยงามมวยตู้. ปีที่ 26 ฉบับที่ 1325. วันศุกร์ที่ 10 กุมภาพันธ์ พ.ศ. 2555. ISBN 974909107-8. หน้า 51

ทั้งนี้ ได้เคยมีแผนจัดให้โดเรม่อนเข้าแข่งขันศึกมวยไทยลุมพินีเกริกไกร ที่จัดขึ้น ณ วันที่ 12 มกราคม พ.ศ. 2556 โดยเขาจะพบกับคู่ชกชาวลาวชื่อริมโขงเล็ก อ.บุญช่วยมวยสยามรายวัน. ปีที่ 20 ฉบับที่ 7075. วันเสาร์ที่ 12 มกราคม พ.ศ. 2556. หน้า 21 แต่ได้ยกเลิกแผนดังกล่าวในภายหลัง

 ประวัติ 
วันที่ 29 มกราคม พ.ศ. 2554 โดเรม่อนเข้าแข่งขันศึกมวยไทยลุมพินีเกริกไกร ที่เวทีมวยลุมพินี และเป็นฝ่ายชนะคะแนนโกมินทร์ ราชานนท์สรุปผลกีฬาทั้งในและต่างประเทศ - สยามสปอร์ต จากนั้น ในวันที่ 25 กุมภาพันธ์ โดเรม่อนเข้าแข่งขันศึกเพชรยินดี ที่เวทีมวยลุมพินี โดยได้พบกับต้นตระกูล เพชรตะเคียน และได้รับการกล่าวว่าเป็นการจับคู่ที่ยากแก่การทำนายผลการชก

ในการแข่งขันที่สนามมวยเวทีลุมพินี โดเรม่อนเคยเป็นฝ่ายชนะคะแนนเพชรวศิลป์ ศิษย์ราชศักดิ์ ก่อนที่จะเป็นฝ่ายแพ้คะแนนให้กับปิรันย่า เพชรสี่หมื่น และเด่นสุรินทร์ เอ็กซินดิคอลยิม ในวันที่ 11 กุมภาพันธ์ พ.ศ. 2555 เขาได้พบกับคู่ชกชื่อแสงชัย ท็อปคิงส์บ็อกซิ่ง ในรายการศึกมวยไทยลุมพินีเกริกไกร ที่จัดขึ้นโดยวิรัตน์ วชิรรัตนวงศ์ ซึ่งโดเรม่อนเป็นฝ่ายแพ้คะแนน จากนั้น เขาได้พบกับคู่ชกชื่อเดชรุ่งเรือง ศักดิ์สมพร ในวันที่ 12 พฤษภาคม ที่เวทีมวยลุมพินี ในรุ่น 110 ปอนด์ ซึ่งได้รับการวิจารณ์ว่าโดเรม่อนจะเป็นฝ่ายชนะวิจารณ์ทีวีตู้สะเทือน. แชมป์. ปีที่ 30 ฉบับที่ 1543. วันศุกร์ที่ 18 พฤษภาคม 2555. ISSN 0858-1193. หน้า 9 และจากการแข่งขันในครั้งดังกล่าว โดเรม่อนเป็นฝ่ายชนะทีเคโอได้ในยกที่สามMAX MUAY THAI ตำนานอีกบทของ มวยไทย จากนั้น ในวันที่ 9 มิถุนายน ในรายการแข่งขันศึกมวยไทยลุมพินีเกริกไกรของปีเดียวกันนี้ เขาได้พบกับคู่ชกอย่างเพชรเมืองลุง เอื้อสัมพันธ์ ซึ่งโดเรม่อนเป็นฝ่ายแพ้คะแนน

 สถิติการชก 
 วันที่ ผล คู่ชก รายการ สถานที่จัด วิธีชนะ 29 ม.ค. 2554 ชนะ โกมินทร์ ราชานนท์ ศึกมวยไทยลุมพินีเกริกไกร สนามมวยเวทีลุมพินี ชนะคะแนน 25 ก.พ. 2554  ต้นตระกูล เพชรตะเคียน ศึกเพชรยินดี สนามมวยเวทีลุมพินี   ชนะ เพชรวศิลป์ ศิษย์ราชศักดิ์  สนามมวยเวทีลุมพินี ชนะคะแนน  แพ้ ปิรันย่า เพชรสี่หมื่น  สนามมวยเวทีลุมพินี แพ้คะแนน 7 ม.ค. 2555 แพ้ เด่นสุรินทร์ เอ็กซินดิคอลยิม ศึกมวยไทยลุมพินีเกริกไกร สนามมวยเวทีลุมพินี แพ้คะแนน 11 ก.พ. 2555 แพ้ แสงชัย ท็อปคิงส์บ็อกซิ่ง ศึกมวยไทยลุมพินีเกริกไกร สนามมวยเวทีลุมพินี แพ้คะแนน 12 พ.ค. 2555 ชนะ เดชรุ่งเรือง ศักดิ์สมพร  สนามมวยเวทีลุมพินี ชนะทีเคโอยก 3  9 มิ.ย. 2555 แพ้ เพชรเมืองลุง เอื้อสัมพันธ์ ศึกมวยไทยลุมพินีเกริกไกร สนามมวยเวทีลุมพินี แพ้คะแนน
# พระสัมพันธวงศ์เธอ กรมหมื่นนรินทรเทพ
พระสัมพันธวงศ์เธอ กรมหมื่นนรินทรเทพ (พ.ศ. 2323 — พ.ศ. 2364) หรือพระนามเดิมว่า ฉิม เป็นพระโอรสพระองค์โตในพระเจ้าไปยิกาเธอ กรมหลวงนรินทรเทวี กับกรมหมื่นนรินทรพิทักษ์ ประสูติเมื่อปีชวด โทศก จ.ศ. 1142 พ.ศ. 2323 มีพระโสทรานุชาคือ พระสัมพันธวงศ์เธอ กรมหมื่นนเรนทรบริรักษ์

ในรัชกาลที่ 2 ทรงสถาปนาเป็นพระเจ้าน้องยาเธอ กรมหมื่นนรินทรเทพ สิ้นพระชนม์ในรัชกาลที่ 2 พระราชทานเพลิงพระศพ ณ วัดระฆังโฆสิตารามวรมหาวิหารจดหมายความทรงจำ ของพระเจ้าไปยิกาเธอ กรมหลวงนรินทรเทวีฯ, ข้อ ๒๕๕ หน้า ๕๓๗ และ “การพระศพ กรมหมื่นอินทรพิพิธ และกรมหมื่นนรินทรเทพ จ.ศ. ๑๑๘๒ ปีมะโรง โทศก,” ประชุมหมายรับสั่ง ภาคที่ ๓ สมัยกรุงรัตนโกสินทร์ รัชกาลพระบาทสมเด็จพระพุทธเลิศหล้านภาลัย (กรุงเทพฯ : โรงพิมพ์สำนักเลขาธิการคณะรัฐมนตรี, ๒๕๒๘), หน้า ๑๔๔. เมื่อวันจันทร์ที่ 31 ธันวาคม พ.ศ. 2364

กรมหมื่นนรินทรเทพ มีพระโอรสและพระธิดา ดังนี้
 หม่อมเจ้าหญิงยี่สุ่น นรินทรกุล (ประสูติ พ.ศ. 2342 สิ้นชีพิตักษัย เมื่อวันที่ 25 ธันวาคม พ.ศ. 2421 สิริชนมายุ 80 ปี)
 หม่อมเจ้าหญิงปี นรินทรกุล (พระราชทานเพลิง ณ วัดสระเกศ พ.ศ. 2404)
 หม่อมเจ้าอิ่ม นรินทรกุล (สิ้นชีพิตักษัย พ.ศ. 2396)
 หม่อมเจ้าหญิงน้อย นรินทรกุล 
 หม่อมเจ้าพุก นรินทรกุล (พระราชทานเพลิง ณ วัดสระเกศ เมื่อวันที่ 13 มิถุนายน พ.ศ. 2387)

 พงศาวลี
# ยงยุทธ นพเกตุ
ยงยุทธ นพเกตุ (เกิด 17 เมษายน พ.ศ. 2489) อดีตสมาชิกสภาผู้แทนราษฎรจังหวัดระนอง 3 สมัย และอดีตสมาชิกสภาผู้แทนราษฎรแบบบัญชีรายชื่อ สังกัดพรรคไทยรักไทย

 ประวัติ 
ยงยุทธ นพเกตุ เกิดเมื่อวันที่ 17 เมษายน พ.ศ. 2489ศูนย์ข้อมูลนักการเมือง เป็นบุตรของนายกระจ่าง กับนางมณฑา นพเกตุประวัติผู้สมัคร ส.ส. กรมการปกครอง สำเร็จการศึกษา ระดับมัธยมศึกษาตอนต้น จากโรงเรียนเซนต์หลุยส์ 

 งานการเมือง 
ยงยุทธได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2522 สังกัดพรรคสยามประชาธิปไตย และได้รับเลือกเรื่อยมา รวม 3 ครั้ง

ยงยุทธ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 66 สังกัดพรรคไทยรักไทย เมื่อ พ.ศ. 2544 แต่ไม่ได้รับเลือกตั้ง ต่อมานายสุธรรม แสงประทุม ลาออก ยงยุทธจึงได้รับเลื่อนขึ้นมาเป็นแทน

 สมาชิกสภาผู้แทนราษฎร 
ยงยุทธ นพเกตุ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดระนอง สังกัดพรรคสยามประชาธิปไตย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดระนอง สังกัดพรรคกิจสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดระนอง สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย (เลื่อนแทน)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๑๒, ๒๖ พฤศจิกายน ๒๕๔๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๒๕, ๔ ธันวาคม ๒๕๔๔
# พระสัมพันธวงศ์เธอ กรมหมื่นนเรนทรบริรักษ์
พระสัมพันธวงศ์เธอ กรมหมื่นนเรนทรบริรักษ์ (9 สิงหาคม พ.ศ. 2329 — 17 มีนาคม พ.ศ. 2374) หรือพระนามเดิมว่า เจ่ง เป็นพระโอรสพระองค์รองในพระเจ้าไปยิกาเธอ กรมหลวงนรินทรเทวี กับกรมหมื่นนรินทรพิทักษ์ ประสูติเมื่อวันพุธ เดือน 9 ขึ้น 15 ค่ำ ปีมะเมีย อัฐศก จ.ศ. 1148 ตรงกับวันที่ 9 สิงหาคม พ.ศ. 2329 มีพระเชษฐาคือ พระสัมพันธวงศ์เธอ กรมหมื่นนรินทรเทพ

ในรัชกาลที่ 1 ทรงสถาปนาเป็นพระเจ้าหลานเธอ กรมหมื่นนเรนทรบริรักษ์ สิ้นพระชนม์ในรัชกาลที่ 3 เมื่อวันพฤหัสบดี เดือน 5 ขึ้น 4 ค่ำ ปีเถาะเมื่อเทียบกับ ปฏิทินกรมวิชชาธิการฯ แล้ว เป็นปีขาล (โทศก จ.ศ. ๑๑๙๒) ตรงกับวันที่ ๑๗ มีนาคม พ.ศ. ๒๓๗๓ (ดู ปฏิทินกรมวิชชาการฯ หน้า ๔๙.) ; จดหมายเหตุความทรงจำ ของพระเจ้าไปยิกาเธอ กรมหลวงนรินทรเทวีฯ, หน้า ๘๑๔
ว่า สิ้นพระชนม์ ปีขาล โทศก พ.ศ. ๒๓๗๓ ตรีศก จ.ศ. 1193 ตรงกับวันที่ 17 มีนาคม พ.ศ. 2374 พระชันษา 46 ปี พระราชทานเพลิงพระศพ ณ พระเมรุ ท้องสนามหลวง วันอาทิตย์ที่ 22 พฤษภาคม พ.ศ. 2374พระราชพงศาวดารกรุงรัตนโกสินทร์ รัชกาลที่ ๓, หน้า ๔๖.

พระโอรสธิดา
กรมหมื่นนเรนทรบริรักษ์ มีพระโอรสและพระธิดา ดังนี้
 หม่อมเจ้าชุมเสน (ประสูติ พ.ศ. 2346 สิ้นชีพิตักษัยเมื่อวันที่ 2 สิงหาคม พ.ศ. 2432 พระชันษา 87 ปี พระราชทานเพลิง ณ วัดสระเกศ)
 หม่อมเจ้าหญิงปลิก (ประสูติ พ.ศ. 2355 สิ้นชีพิตักษัยเมื่อวันที่ 15 ตุลาคม พ.ศ. 2445 พระชันษา 90 ปี)
 หม่อมเจ้าหนู (ประสูติ พ.ศ. 2356)
 หม่อมเจ้าชมพู่ (ประสูติ พ.ศ. 2358 สิ้นชีพิตักษัยเมื่อวันที่ 12 กันยายน พ.ศ. 2432 พระชันษา 74 ปี)
 หม่อมเจ้าหญิงน้อย (ประสูติ พ.ศ. 2359 สิ้นชีพิตักษัยเมื่อวันที่ 8 พฤศจิกายน พ.ศ. 2435 พระชันษา 76 ปี พระราชทานเพลิง ณ วัดสระเกศ)
 หม่อมเจ้าหญิงไฝ (ประสูติ พ.ศ. 2362 สิ้นชีพิตักษัยเมื่อวันที่ 3 สิงหาคม พ.ศ. 2436 พระชันษา 74 ปี พระราชทานเพลิง ณ วัดสระเกศ)
 หม่อมเจ้าหญิงหนูจีน (ประสูติ พ.ศ. 2363 พระราชทานเพลิง ณ วัดสระเกศ เมื่อวันที่ 4 พฤษภาคม พ.ศ. 2445)
 หม่อมเจ้าหญิงแข (ประสูติ พ.ศ. 2364)
 หม่อมเจ้าหญิงตลับ (ประสูติ พ.ศ. 2364 สิ้นชีพิตักษัยเมื่อวันที่ 17 กันยายน พ.ศ. 2432 พระชันษา 77 ปี)
 หม่อมเจ้าเผือก (ประสูติ พ.ศ. 2366)
 หม่อมเจ้าหญิงปุก (ประสูติ พ.ศ. 2367)
 หม่อมเจ้าหญิงพลอย (ประสูติ พ.ศ. 2368 สิ้นชีพิตักษัยเมื่อวันที่ 25 สิงหาคม พ.ศ. 2433 พระชันษา 65 ปี)
 หม่อมเจ้าหญิงพลับ (ประสูติ พ.ศ. 2369)
 หม่อมเจ้าหญิงไม่ปรากฏพระนาม
 หม่อมเจ้าหญิงแพ (พระราชทานเพลิง ณ วัดสระเกศ เมื่อวันที่ 25 สิงหาคม พ.ศ. 2444)
 หม่อมเจ้าเจริญ (พระราชทานเพลิง ณ วัดวัวลำพอง เมื่อวันที่ 21 มิถุนายน พ.ศ. 2446)
 หม่อมเจ้าฉอ่ำ (สิ้นชีพิตักษัยเมื่อวันที่ 2 กันยายน พ.ศ. 2446 พระราชทานเพลิง ณ วัดประยุรวงศาวาส เมื่อวันที่ 25 เมษายน พ.ศ. 2447)
 หม่อมเจ้าเจิม (สิ้นชีพิตักษัยเมื่อวันที่ 18 พฤศจิกายน พ.ศ. 2441) มีธิดา คือ หม่อมราชวงศ์หญิงกลีบ นรินทรกุล พระสนมในกรมพระราชวังบวรสถานวิไชยชาญ โดยหม่อมราชวงศ์หญิงกลีบมีพระโอรส คือ พระราชวรวงศ์เธอ พระองค์เจ้าโอภาสไพศาลรัศมี
 หม่อมเจ้าบัว (สิ้นชีพิตักษัยเมื่อวันที่ 21 พฤษภาคม พ.ศ. 2448 พระราชทานเพลิง ณ วัดลุ่ม เมื่อวันที่18 เมษายน พ.ศ. 2449)
 หม่อมเจ้าหญิงส้มจีน
 หม่อมเจ้าสนุ่น

 พงศาวลี
# สมเด็จพระสัมพันธวงศ์เธอ เจ้าฟ้าทองคำ
สมเด็จพระสัมพันธวงศ์เธอ เจ้าฟ้าทองคำ (พ.ศ. 2304 — ไม่ทราบปี) เป็นพระธิดาในสมเด็จพระเจ้าพี่นางเธอ เจ้าฟ้ากรมพระเทพสุดาวดี กับพระอินทรรักษา (เสม) และเคยรับราชการฝ่ายในเป็นเจ้าจอมในสมเด็จพระเจ้ากรุงธนบุรี

 พระประวัติ 
สมเด็จพระสัมพันธวงศ์เธอ เจ้าฟ้าทองคำ มีพระนามเดิมว่า ทองคำ ประสูติเมื่อปี พ.ศ. 2304  เป็นพระธิดาในสมเด็จพระเจ้าพี่นางเธอ เจ้าฟ้ากรมพระเทพสุดาวดีกับพระอินทรรักษา (เสม) เมื่อเจริญพระชันษาขึ้น พระชนนีได้ถวายพระองค์เข้ารับราชการเป็นเจ้าจอมฝ่ายในในสมเด็จพระเจ้ากรุงธนบุรีนิธิ เอียวศรีวงศ์. การเมืองไทยสมัยพระเจ้ากรุงธนบุรี. พิมพ์ครั้งที่ 8. กรุงเทพฯ : มติชน, 2548, หน้า 412

เมื่อพระบาทสมเด็จพระพุทธยอดฟ้าจุฬาโลกมหาราชปราบดาภิเษกขึ้นเป็นปฐมกษัตริย์แห่งกรุงรัตนโกสินทร์แล้ว ได้ทรงพระกรุณาโปรดเกล้าฯ สถาปนาเจ้าจอมทองคำ ซึ่งเป็นพระราชภาคิไนยขึ้นเป็นสมเด็จพระเจ้าหลานเธอ เจ้าฟ้าฝ่ายในพระองค์หนึ่ง ประทับ ณ พระตำหนักเขียวเบื้องหลังหมู่พระมหามณเทียรร่วมกับพระมารดา พระองค์ไม่มีเจ้ากรมต่างหาก แต่เป็นสังกัดในกรมพระเทพสุดาวดี จนสิ้นพระชนม์ในรัชกาลพระบาทสมเด็จพระพุทธยอดฟ้าจุฬาโลกมหาราชนั้นเอง แต่ไม่ปรากฏว่าเป็นปีใด 

 พงศาวลี
# เขตชุง (เปียงยาง)
เขตชุง  เป็นหนึ่งใน 19 กูย็อก (เขต) ของเปียงยาง ประเทศเกาหลีเหนือ เขตนี้ตั้งอยู่ใจกลางเมือง ระหว่างคลองโพทงกังและแม่น้ำแทดง และมีอาณาเขตติดต่อกับเขตโมรันบงทางทิศเหนือ เขตโพทงกังทางทิศตะวันตกเฉียงเหนือ และเขตพย็องช็อนทางทิศใต้

 ภาพรวม 
ในฐานะที่เป็นศูนย์กลางของเปียงยาง เขตนี้เป็นที่ตั้งของอาคารสำคัญที่สุดหลายแห่งของนคร จัตุรัสคิม อิล-ซ็องที่มีชื่อเสียงตั้งอยู่ริมฝั่งแม่น้ำแทดง พร้อมด้วยหอศึกษาใหญ่ประชาชน หอสมุดแห่งชาติของเกาหลีเหนือThe Grand People's Study House of the DPR of Korea . UN System Depository Libraries. Retrieved on August 31, 2008. เขตชุงเคยเป็นศูนย์กลางทางประวัติศาสตร์ของเปียงยาง และถูกทำลายเกือบทั้งหมดในช่วงสงครามเกาหลีจากการทิ้งระเบิดของอเมริกา ร่องรอยของเมืองเก่าบางส่วนยังคงปรากฏให้เห็น และเขตนี้เป็นที่ตั้งของสมบัติแห่งชาติหลายแห่งของเกาหลีเหนือ รวมถึงประตูโพทงและประตูแทดงที่สร้างขึ้นใหม่ ระฆังเปียงยาง ศาลารย็องวัง และหอซ็องรย็องและซุงอิน อาคารอื่น ๆ ได้แก่ โรงแรมโครยอ โรงแรมแทดงกัง ห้างสรรพสินค้าเปียงยางหมายเลข 1 พิพิธภัณฑ์ตราไปรษณียากรเกาหลี วังเด็กกลางเปียงยางและโรงภาพยนตร์แทดงมุน

รถไฟใต้ดินเปียงยางวิ่งผ่านเขตนี้ โดยมีสถานีจอดที่ย็องกวัง พงฮวาและซึงนี นอกจากนี้ สถานีรถไฟกลางของเปียงยางก็ตั้งอยู่ในเขตนี้ด้วย

สำนักงานบริหารของรัฐบาลเกาหลีเหนือและอุตสาหกรรมของประเทศตั้งอยู่ในพื้นที่นี้ สำนักงานใหญ่พรรคแรงงานเกาหลีและสำนักงานใหญ่ของคณะกรรมาธิการกลางพรรคแรงงานเกาหลีก็ตั้งอยู่ในพื้นที่นี้ด้วย

อพาร์ตเมนต์ริมน้ำแบบลดหลั่นเป็นชั้นจำนวนมากถูกสร้างขึ้นใหม่ตามแนวคลองโพทงกัง ซึ่งเป็นโครงการที่คิม จ็อง-อึนได้เยี่ยมชมหลายครั้ง"North Korea upgrades new skyscraper to 80 floors, making it 2nd-tallest in DPRK | NK News". NK News - North Korea News. 2021-08-27. Retrieved 2021-09-10 และเขตนี้ได้รับการเปลี่ยนชื่อตามคำสั่งที่ 690 ของคณะผู้บริหารสูงสุดสมัชชาประชาชนสูงสุด

 เศรษฐกิจ 
แอร์โครยอ (Air Koryo) มีสำนักงานจองตั๋วอยู่ที่ย่านทงซ็อง"Contact ." Air Koryo. Retrieved on August 6, 2009.

 การแบ่งเขตการปกครอง 
เขตชุงแบ่งออกเป็น 19 ย่าน หรือทง (dong)
โชซ็อนกึลฮันจาย่านชังกวัง창광동ย่านชงโร종로동ย่านชุงซ็อง중성동ย่านแฮบังซัน해방산동ย่านคโยกู교구동ย่านคย็องริม경림동ย่านคย็องรู경루동瓊樓洞ย่านคย็องซัง경상동ย่านมันซู만수동ย่านอเวซ็อง외성동ย่านโอทัน오탄동ย่านโพทงมุน보통문동ย่านรย็อนฮวา련화동ย่านรยูซ็อง류성동ย่านซอชัง서창동ย่านซอมุน서문동ย่านแทดงมุน대동문동ย่านทงอัน동안동ย่านทงฮึง동흥동ย่านทงซ็อง동성동ย่านย็อกช็อน역전동
# อัลกูเดีย
อัลกูเดีย  เป็นเทศบาลและเขตเมืองในแคว้นปกครองตนเองหมู่เกาะแบลีแอริก ประเทศสเปน เป็นเมืองศูนย์กลางการท่องเที่ยวทางตอนเหนือของเกาะมายอร์กา เขตเมืองเก่าของเมืองเป็นบ้านเรือนที่ได้รับการอนุรักษ์อย่างดี ก่อสร้างมาตั้งแต่ศตวรรษที่ 13 โดยเมืองเก่ามีกำแพงเมืองเก่ายุคกลางล้อมรอบ